《后圃侍郎芍药酴醾三花竞发戴时可载酒来同酌》
宋代·陈著

前日对花赋三诗，醉后谁复记当时。
雪溪公子忽呈似，一见如梦中见之。
世閒何事非虚妄，啸里著句岂狂痴。
富公园有凌霄树，独立不蔓今古希。
碧鸡坊头海棠花，共开如屋树丈围。
洛与蜀，今已非，
虽欲胜赏将何归。我家贫极花未厌，
我亦未敢轻抛离。茶一盏，酒数卮，
邀朋命友长娱嬉。今日何日晴且暖，
三花相得心自知。旁观索赋不须讶，
要问底蕴自有造物儿。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。